ཕྱི་ལོ།༡༩༦༡ལོར་གསར་འཛུགས་གནང་སྐབས་སྐུ་སྒེར་གྱི་གཟིམས་ཆུང་ནས་གསོལ་རས་སྩལ་གནང་མཛད་པའི་བྱིན་རླབས་ཆེ་བའི་སྒོར་ཆིག་ཁྲི་ལྔ་སྟོང་༡༥༠༠༠་དང༌།ཕྱི་ལོག་ནས་བུ་ལོན་བླངས་ཏེ།དུད་གསར་རྡོ་ཐོག་མེ་འབུད་ལྟ་བུའི་དཀའ་ངལ་ཆེན་པོ་ཕྲད་ཡོད་ཀྱང༌།འགོ་ལས་ཡོངས་ནས་དཀའ་ངལ་ཁྲི་སྟོང་མང་པོ་ལ་གདོང་ལེན་བྱས་ནས།ཞོག་སྔ་ལངས་དང་དགོང་ཕྱི་ཉལ་བྱས་པའི་གྲུབ་འབྲས་སུ།བཙན་བྱོལ་བོད་གཞུང་གི་སློབ་ཕྲུག་རྣམས་ཀྱི་བོད་ཡིག་སློབ་དེབ་འཛིན་རིམ་བཞིན་དཔར་བསྐྲུན་ཞུ་ཐུབ་པ་བྱུང་ཡོད།དེ་ནས་རིམ་བཞིན་ཡར་རྒྱས་ཅུང་ཟད་ཕྱིན་ཏེ་གཟུང་བསྡུས་སྟོད་སྨད་གཉིས།མདོ་སྡེ་བསྐལ་བ་བཟང་པོ།ཡུམ་རྒྱས་འབྲིང་བསྡུས་གསུམ་པོད་བཅུ་དྲུག་ཅན་དཔར་བསྐྲུན་ཞུ་ཐུབ་པ་བྱུང་སྟེ།རང་རིགས་རྣམས་ལྟ་ཅི་སྨོས།ཧི་མ་ལ་ཡི་རི་བརྒྱུད་དུ་གནས་པའི་དད་ལྡན་ཅན་གྱི་ནང་པ་རྣམས་ལའང་ཕན་ཐོག་ཤིན་ཏུ་ཆེན་པོ་བྱུང་ཡོད་ལ།དད་ལྡན་ཅན་དེ་དག་ཀྱང་ཤེས་རིག་དཔར་ཁང་གི་དངུལ་ཡོང་ཁུངས་ཀྱི་སྦྱིན་བདག་ལྟ་བུར་གྱུར་ཏེ་ཡར་རྒྱས་ཀྱི་རྦ་རླབས་གྱེན་ནས་གྱེན་དུ་འཕྱུར་འགོ་ཚུགས།